
În veacul al XIV-lea, s-a nevoit la Mănăstirea Râmeţ, din Transilvania, un monah 
cu viaţă îmbunătăţită, pe nume Ghelasie. Credincioşii din partea locului l-au cinstit 
pe acesta ca Sfânt, din neam în neam, până în zilele noastre, iar vieţuitorii sfintei 
mănăstiri îi cinstesc cu mare evlavie sfintele moaşte, ştiind că acestea dăruiesc 
minunate vindecări de boli şi suferinţe. 


În tradiţia locului se spune despre cuviosul Ghelasie că avea doisprezece ucenici cu 
care împreună se ruga şi postea, săvârşind sfintele slujbe cu mare osârdie şi frică de 
Dumnezeu. Toată săptămâna, cuviosul Ghelasie nu primea mâncare, îndestulându- 
se numai cu Preacuratele Taine. Ziua mergea cu ucenicii la muncă, iar noaptea fă- 
cea priveghere şi săvârşea Sfânta Liturghie. Numai sâmbăta şi Duminica mânca 


împreună cu călugării la trapeza mănăstirii. 


Ceea ce s-a transmis prin tradiţia locului de generaţii întregi s-a adeverit în zilele 
noastre când, în anul 1978, s-a descoperit în biserica Mănăstirii Râmeţ o inscripţie 
de mare însemnătate pentru Biserica şi neamul românesc, mai ales din părțile Tran- 
silvaniei, şi care pomeneşte numele „arhiepiscopului Ghelasie”, pe cel al zugra- 
vului „Mihul de la Crişul Alb”, precum şi anul 1376. Acest arhiepiscop al Tran- 
silvaniei, primul atestat cu numele, este îmbunătăţitul Ghelasie pe care poporul, în 
evlavia sa, îl cinsteşte ca Sfânt. 


Sfântul ierarh Ghelasie a fost canonizat de către Sfântul Sinod al Bisericii Orto- 
doxe Române în anul 1992, având zi de pomenire 30 iunie, iar moaştele sale se află 
acum în biserica nouă a Mănăstirii Râmeţ, unde sunt cinstite cu evlavie de 
monahiile din obşte şi de credincioşi. 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca Să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Prea fericite părinte ierarhe Ghelasie, prinos de mulţumire îți aducem noi nevre- 
dnicii, pentru folosinţele ce le dobândim de la tine neîncetat. Și, ca unul care ne 
izbăveşti de tot necazul cu rugăciunile tale, primeşte de la noi cântare sfântă: 
Bucură-te, Sfinte ierarhe Ghelasie, părintele nostru. 


Icosul 1 


Îngerii cântând cu bucurie te-au primit pe tine Sfinte ierarhe Ghelasie, că îngereşte 
pe pământ ai vieţuit şi turma duhovnicească ţie încredinţată bine o ai păstorit, ca să 
dobândeşti veşnică bucurie în ceruri. Pentru aceasta primeşte de la noi smerite 
cântări: 

Bucură-te, cel ce ai fost ca un înger în trup, 

Bucură-te, cel ce ai fost îmbrăcat cu harul arhieriei. 

Bucură-te, că lui Dumnezeu cu râvnă ai slujit, 

Bucură-te, că trupul cu postiri şi privegheri ţi l-ai înfrumusețat, 

Bucură-te, căci sufletul cu virtuţi ţi-ai împodobit, 

Bucură-te, cel ce eşti împreună vorbitor cu îngerii, 

Bucură-te, că pentru biserica lui Hristos jertfă te-ai adus, 

Bucură-te, că prin rugăciunile tale duhurile necurate ai izgonit, 

Bucură-te, că pe cei stăpâniţi de demoni ai tămăduit, 

Bucură-te, căci apă din pământ ai izvorât, 

Bucură-te, lauda cea prea iubită a călugărilor, 

Bucură-te, podoabă sfințită a meleagurilor Râmeţului, 

Bucură-te, Sfinte ierarhe Ghelasie, părintele nostru! 


Condacul al 2-lea 
Pe pământ ca un alt Moise te-ai arătat, sfinţite părinte Ghelasie, căci cu toiagul 


semnul crucii făcând, ai izvorât apă din loc pietros. Deci văzând minunea călugării 
şi credincioşii la Hopagi s-au bucurat dând mărire lui Dumnezeu celui ce ţi-a dat 
puteri şi au strigat: Aliluia! 


Icosul al 2-lea 

Arătatu-te-ai în vis la mulţi credincioşi sfințite părinte şi multe minuni ai făcut 
celor ce s-au apropiat cu credinţă de sfintele tale moaşte, pentru aceasta cu bucurie 
cântăm ţie: 

Bucură-te, mângâierea celor întristaţi, 

Bucură-te, tămăduirea celor bolnavi, 

Bucură-te, ajutătorul celor împovăraţi, 

Bucură-te, sprijinitorul celor ce sunt în necazuri, 

Bucură-te, ajutătorul şi ocrotitorul Mănăstirii Râmeţ, 

Bucură-te, al monahilor osârdnic povăţuitor, 

Bucură-te, al preoţilor celor evlavioşi bun arhipăstor, 

Bucură-te, al credincioşilor evlavios sprijinitor, 

Bucură-te, al cerescului Stăpân vrednic slujitor, 

Bucură-te, căci de multe dureri eşti izbăvitor, 

Bucură-te, căci cu blândeţe şi smerenie lui Hristos ai urmat, 

Bucură-te, căci cu nerăutatea ta duhurile răutăţii le-ai izgonit, 


Bucură-te, Sfinte ierarhe Ghelasie, părintele nostru! 


Condacul al 3-lea 

Arhanghelii şi îngerii se minunează sfințite părinte de credinţa ta cea mare, care ai 
avut-o către Dumnezeu, când ai înfipt toiagul în pământ şi a izvorât apă. Pentru 
aceea şi noi cunoscându-ţi râvna spre cele sfinte, cu mulțumită strigăm lui Dumne- 
zeu: Aliluia! 


Icosul al 3-lea 

Auzitu-s-au minunile tale sfințite părinte până la hotarele pământului românesc, şi 
creştinii de pretutindenea aleargă la moaştele tale care sunt cinstite cu evlavie în 
Sfânta Mănăstire Râmeţ, căci de aici toţi dobândesc ajutor. De aceea primeşte şi de 
la noi această cântare: 

Bucură-te, că pe creştini îi aperi întru nevoi, 

Bucură-te, că orfanilor le aduci mângâiere, 

Bucură-te, că şi văduvelor le aduci alinare sufletelor, 

Bucură-te, grabnicule ajutător al celor bolnavi, 

Bucură-te, cald folositor al celor întristaţi, 

Bucură-te, hrănitorul celor flămânzi, 

Bucură-te, bunule părinte al celor săraci, 


Bucură-te, că taberele vrăjmaşilor le-ai surpat, 

Bucură-te, că în cer odihnă veşnică ai aflat, 

Bucură-te, că în mijlocul cetelor îngereşti ai ajuns, 
Bucură-te, că plata ostenelilor tale de la Dumnezeu ai luat, 
Bucură-te, că pe oameni cu Dumnezeu ai unit, 

Bucură-te, Sfinte ierarhe Ghelasie, părintele nostru! 


Condacul al 4-lea 

Prea sfințite părinte Ghelasie, cea stăpânită de demoni din depărtare a alergat la 
sfântul tău sicriu şi credinţă având a luat tămăduire. Pentru aceasta minunându-ne 
de prea multa sa îndrăzneală cu umilinţă cântăm lui Dumnezeu: Aliluia! 


Icosul al 4-lea 

Adormind prea sfinţite părinte, pe asinul tău care te purta spre mănăstire, au rămas 
până astăzi urme neşterse pe piatră, şi clopotele celor şapte Biserici singure au 
început să sune ducând vestea trecerii tale din această viaţă. Pentru aceasta pri- 
meşte şi de la noi cuvinte de laudă: 

Bucură-te, că pe asin precum odinioară lisus, ai încălecat, 

Bucură-te, că cele şapte Biserici din împrejurimi cu sunete de clopote te-au întâm- 
pinat, 


Bucură-te, că clopotele singure ţi-au vestit chemarea la cel de Sus, 
Bucură-te, că multe minuni ai lucrat, 

Bucură-te, că tu de atunci în Hristos odihnă cerească ai aflat, 
Bucură-te, că viaţa ta lui Hristos ţi-ai închinat, 

Bucură-te, căci mereu în trezvie lui Hristos ai slujit, 

Bucură-te, că prin tine mulți la credinţă au venit, 

Bucură-te, că la înălțimea trăirii sfinte ai ajuns, 

Bucură-te, al călugărilor minunat învăţător şi de Dumnezeu înţelepţit, 
Bucură-te, al Sfintei Biserici laudă şi bucurie aleasă, 

Bucură-te, cel ce cu lumina cea întreită ai fost luminat, 

Bucură-te, Sfinte ierarhe Ghelasie, părintele nostru! 


Condacul al 5-lea 

Plângem si ne tânguim, gândindu-ne la faptele noastre cele rele şi năzuim la tine 
prea sfințite ierarhe Ghelasie, rugându-te să fu mijlocitor către Domnul pentru noi 
şi pentru toată lumea, ca să dobândim mântuire prin rugăciunile tale. Pentru aceea 
cântăm împreună cu tine lui Dumnezeu: Aliluia! 


Icosul al 5-lea 

Ca să arăţi milostivirea ta cea către noi, prea sfinţite părinte ierarhe ai săvârşit 
multe minuni pentru cei ce au alergat cu credinţă la sfintele tale moaşte. Iar celor 
care nu te-au cinstit cu evlavie te-ai descoperit în chip minunat, arătându-le cele de 
mântuire; cu aceştia împreunând glasurile cu credinţă strigăm ţie: 

Bucură-te, că ţie cu smerenie ne plecăm, 

Bucură-te, că binecuvântare de la Dumnezeu prin tine cerem, 

Bucură-te, că prin tine cu ochii sufletului în slava cerească te vedem, 

Bucură-te, că de chinurile de veci ai scăpat multe suflete, 

Bucură-te, că pe calea cea dreaptă ai umblat, 

Bucură-te, că pe noi întru necazuri ne-ai mângâiat, 

Bucură-te, cel ce eşti al Duhului Sfânt locaş împodobit, 

Bucură-te, cel ce cu apa cea veşnică sufletele ai adăpat, 

Bucură-te, că lui Hristos ai făcut ascultare desăvârşită, 

Bucură-te, Sfinte ierarhe Ghelasie, părintele nostru! 


Condacul al 6-lea 

Minunată s-a arătat părinte, trecerea ta de pe pământ la cereştile locașuri, căci ai 
cunoscut din vreme apropierea sfârşitului tău. De aceea minunându-ne toţi de 
faptele tale cântăm lui Dumnezeu: Aliluia? 


Icosul al 6-lea 


Cine va putea spune cu adevărat toate nevoinţele tale sfinte ierarhe, cu care te-ai 
nevoit şi prin care ai dobândit pe Hristos cel dorit. De aceea îţi cântăm ţie: 
Bucură-te, că în sărăcie de bună voie ai vieţuit, 

Bucură-te, că în post şi rugăciune cu toţi ai trăit, 

Bucură-te, că prin smerenie toate le-ai învins, 

Bucură-te, că pe călugări bine i-ai călăuzit, 

Bucură-te, că harul arhieriei având mulţi preoţi ai hirotonit, 

Bucură-te, căci cu dogmele dreptei credinţe pe toţi i-ai povăţuit, 

Bucură-te, că prin viaţa ta Mănăstirea Râmeţ ai blagoslovit, 

Bucură-te, că pe cei credincioşi îi tămăduieşti, 

Bucură-te, că din nevoi pe noi pe toţi ne izbăveşti, 

Bucură-te, că eşti izvor nesecat de bunătăţi pământeşti, 

Bucură-te, cel ce cu pâinea vieţii pe mulţi ai îndestulat, 

Bucură-te, căci rugător neîncetat către Născătoarea de Dumnezeu te-ai arătat, 
Bucură-te, Sfinte ierarhe Ghelasie, părintele nostru! 


Condacul al 7-lea 

Izvor de apă vindecător izvorăşti sfinte ierarhe de sub Altarul Sfânt al Mănăstirii 
tale, vindecând toată boala şi neputinţa. De aceea minunându-ne de darul lui 
Dumnezeu de care ai fost învrednicit cu toţii strigăm ţie: Aliluia! 


Icosul al 7-lea 

Pom cu bune roade eşti, părinte sfinţite ierarhe Ghelasie care aduce rod de mân- 
tuire tuturor celor ce cu dragoste te cinstesc pe tine şi cu stâlpări de rugăciuni în 
mâini cer să le vii în ajutor. De aceea şi noi cu smerenie şi cu dragoste te lăudăm 
zicând: 

Bucură-te, alesule între arhierei, 

Bucură-te, floarea cea cu bun miros, 

Bucură-te, trandafir cu mireasmă prea dulce, 

Bucură-te, rază pururea strălucitoare, 

Bucură-te, păzitorule al fecioriei, 

Bucură-te, iubitorule de curăţie, 

Bucură-te, învăţătorule şi bun părinte, 

Bucură-te, reazimul celor neputincioşi, 

Bucură-te, vindecătorule al celor bolnavi, 

Bucură-te, toiagul celor nevăzători, 

Bucură-te, prea dulce liniştitor al sufletelor noastre tulburate, 

Bucură-te, mustrătorule al greşelilor noastre ascunse, 

Bucură-te, Sfinte ierarhe Ghelasie, părintele nostru! 


Condacul al 8-lea 

Râu de lacrimi ai vărsat prea sfințite ierarhe rugând pe Dumnezeu pentru lume şi 
te-ai nevoit cu asprime, fără de odihnă şi hrană, petrecându-ţi viaţa întru osteneli 
sfinte. Pentru aceasta noi toţi Îl slăvim pe Dumnezeu care ţi-a dat ție putere, 
cântându-i: Aliluia! 


Icosul al 8-lea 

Ca unul care ai îndrăzneală către Hristos, turma Lui ai povăţuit la Împărăţia cea de 
sus cu învăţăturile tale, Sfinte ierarhe Ghelasie. lar nouă celor ce suntem bântuiți 
de viforul multor necazuri şi ispite, dă-ne mână de ajutor, ca să te lăudăm zicând: 
Bucură-te, izbăvitorule din necazuri al celor dosădiţi, 

Bucură-te, dătătorule de mângâieri, 

Bucură-te, că din multe ispite ne scoţi cu rugăciunile tale, 

Bucură-te, că eşti izvor de bunătăţi, 

Bucură-te, că pe necredincioşi cu dragoste îi îndrepţi, 

Bucură-te, că pe pământ mult bine ai făcut celor credincioşi, 

Bucură-te, vindecătorule neîntârziat al celor bolnavi, 

Bucură-te, cela ce cu rugăciunile tale săgețile vrăjmaşului le-ai oprit, 

Bucură-te, cela ce de creştini eşti mult lăudat, 

Bucură-te, căci prin tine Dumnezeu cel în Treime închinat se slăveşte, 


Bucură-te, cel ce cu daruri duhovniceşti viaţa noastră ai îmbogăţit, 
Bucură-te, Sfinte ierarhe Ghelasie, părintele nostru! 


Condacul al 9-lea 

Cu mare bucurie prea sfinte ierarhe te lăudăm, căci pe tine te avem comoară de 
mult preţ şi dai tuturor cele de mântuire, povăţuindu-i pe calea cea dreaptă. Pentru 
aceasta cu multă bucurie slăvim şi cântăm lui Dumnezeu: Aliluia! 


Icosul al 9-lea 

Cu ce cuvinte de laudă te vom cinsti pe tine pentru multa ta iubire ce arăţi şi astăzi 
celor care se închină ţie cu credinţă. De aceea cu dragoste aducând prea mărire lui 
Dumnezeu îţi cântăm ţie: 

Bucură-te, stâlp de foc care luminezi pe cei dintru întuneric, 

Bucură-te, făclie nestinsă ce luminează în întunericul necunoştinţei, 

Bucură-te, stea cu raze strălucitoare, 

Bucură-te, că prin viaţa ta ai binevestit pe Hristos, 

Bucură-te, că ai îndreptat pe cei legaţi de cele pământeşti, 

Bucură-te, că ai mustrat nedreptatea multora, 

Bucură-te, că în toată viaţa ta pe Domnul ai slăvit, 

Bucură-te, că şi pe noi ne-ai îndreptat pe calea virtuţilor, 


Bucură-te, că prin tine multă linişte am aflat, 

Bucură-te, că de multe necazuri ne-ai izbăvit, 

Bucură-te, cel plin de blândeţe şi de smerenie, 
Bucură-te, părinte iubitor de fu al celor ce aleargă la tine, 
Bucură-te, Sfinte ierarhe Ghelasie, părintele nostru! 


Condacul al 10-lea 

Văzând Dumnezeu nevoinţele tale, Sfinţite ierarhe Ghelasie, te-ai proslăvit pe 
pământ cu mari şi multe minuni săvârşite încă în trup fiind. lar după trecerea ta la 
cele veşnice nu încetezi a-i împărtăşi de faceri de bine. Pentru care şi noi cu umi- 
linţă cântăm lui Dumnezeu: Aliluia! 


Icosul al 10-lea 

Zid nebiruit de valurile ispitelor ai fost părinte ierarhe Ghelasie, că ai biruit cu 
darul lui Dumnezeu toate cursele şi ispitele care te împresurau în slujirea arhie- 
rească şi cu curgerile tale de lacrimi ai spălat haina sufletului tău părinte. Pentru 
aceasta cu dragoste îţi cântăm: 

Bucură-te, căci prin priveghere de toată noaptea te-ai nevoit, 

Bucură-te, că trupul cu post l-ai făcut vas ales sufletului, 

Bucură-te, că pentru toate Dumnezeu te-a răsplătit cu cununa vieţii cereşti, 
Bucură-te, că plutind pe apă capul tău înmiresmat a înconjurat biserica mănăstirii, 
Bucură-te, că a treia oară pe fereasta bisericii el s-a oprit, 

Bucură-te, că toţi credincioşii cu cinste te-au primit, 

Bucură-te, că pe toţi cu mireasmă dulce 1-ai făcut bineplăcuţi lui Dumnezeu, 
Bucură-te, că din suflet curat pe tine te slăvim, 

Bucură-te, că prin sfârşitul tău cel bun, sfinţenia vieţii tale o ai arătat, 

Bucură-te, căci cununa nemuririi din mâna Atotţiitorului ai primit, 

Bucură-te, că fericirea Raiului cu toţi sfinţu ai moştenit, 

Bucură-te, Sfinte ierarhe Ghelasie, părintele nostru! 


Condacul al 11-lea 

Femeia ce era bolnavă, în mare cinste pe tine te-a văzut prea sfinţite ierarhe şi în 
chip minunat te-ai descoperit că eşti ocrotitor al credincioşilor ardeleni şi al 
Mănăstirii Râmeţ, dând poruncă să se păstreze acel loc sfânt: Pentru aceasta şi noi 
mulţumire lui Dumnezeu aducând, îți cântăm: Aliluia! 


Icosul al 11-lea 

Mare luminător te-ai arătat credincioşilor tăi din Ardeal şi îndreptător al credinței 
celei drepte, că nu sufereai să vezi nedreptatea şi urâciunea de patimi în locul sfânt 
al mănăstirii şi în toată ţara noastră, şi cu asprime chiar şi acum pedepseşti pe cei 


ce calcă rânduiala statornicită, Sfinte ierarhe. Pentru aceasta te lăudăm zicând une- 
le ca acestea: 

Bucură-te, cel ce te-ai arătat curăţitor spinilor celor răi ai păcatelor, 
Bucură-te, iubitorule al vieţii în curăţie, 

Bucură-te, blândule arhiereu al lui Hristos, 

Bucură-te, floarea cea cu dulce mireasmă, 

Bucură-te, că înseninezi sufletele credincioşilor, 

Bucură-te, că luminezi minţile cele întunecate, 

Bucură-te, că alungi gândurile cele viclene, 

Bucură-te, alăută cu dulce viersuire, 

Bucură-te, îndrumătorule al turmei celei duhovniceşti, 

Bucură-te, că prin tine şi noi aflăm mântuire, 

Bucură-te, veselia sufletului dornic de Hristos, 

Bucură-te că altceva nu ştiu ce să grăiesc fără numai bucură-te, 
Bucură-te, Sfinte ierarhe Ghelasie, părintele nostru! 


Condacul al 12-lea 

Mintea ta Sfinte părinte ierarhe ziua şi noaptea o ai îndreptat la cereştile locaşuri şi 
ai fost ca o fecioară înţeleaptă cu candela aprinsă plină de untdelemnul dragostei 
nepieritoare. Pentru aceasta în veci petreci în ceruri cu toţi sfinţii, iar noi cinstindu- 


te cântăm lui Dumnezeu: Aliluia! 


Icosul al 12-lea 

Lăudăm sfinţite părinte ierarhe dragostea ta de pe pământ faţă de fiii duhovniceşti 
pe care i-ai păstorit ca şi multele minuni pe care le-ai săvârşit, tămăduind pe toți 
cei ce cu dragoste te cinstesc pe tine Sfinte Ghelasie, zicând: 

Bucură-te, slujitorule a lui Hristos, 

Bucură-te, făcătorule de minuni, ierarhe, 

Bucură-te, iubitorule de Hristos, 

Bucură-te, izbăvitorule a tot felul de boale, 

Bucură-te, cu cuvioşii împreună nevoitorule, 

Bucură-te, povăţuitorul credincioşilor ardeleni, 

Bucură-te, învăţătorule al dreptei credinţe, 

Bucură-te, că toţi cu dragoste te cinstim, 

Bucură-te, că prin tine pace sufletelor aflăm, 

Bucură-te, că prin atingerea de sfintele tale moaşte ne vindecăm de neputinţe, 
Bucură-te, Sfinte ierarhe Ghelasie, părintele nostru! 


Condacul al 13-lea (de trei ori) 


O, prea minunate şi sfinte părinte, cu umilinţă strigăm şi cerem de la tine al tău 
sprijin în această vale a plângerii şi te rugăm primeşte această puţină rugăciune şi o 
înalţă la tronul lui Dumnezeu, ca prin mijlocirile tale să ne învrednicim şi noi 
veşnicei Împărăţii şi să cântăm cu tine lui Dumnezeu: Aliluia! 


Apoi se zic iarăşi: 


Icosul 1 

Îngerii cântând cu bucurie te-au primit pe tine Sfinte ierarhe Ghelasie, că îngereşte 
pe pământ ai vieţuit şi turma duhovnicească ţie încredinţată bine o ai păstorit, ca să 
dobândeşti veşnică bucurie în ceruri. Pentru aceasta primeşte de la noi smerite 
cântări: 

Bucură-te, cel ce ai fost ca un înger în trup, 

Bucură-te, cel ce ai fost îmbrăcat cu harul arhieriei. 

Bucură-te, că lui Dumnezeu cu râvnă ai slujit, 

Bucură-te, că trupul cu postiri şi privegheri ţi l-ai înfrumusețat, 

Bucură-te, căci sufletul cu virtuţi ţi-ai împodobit, 

Bucură-te, cel ce eşti împreună vorbitor cu îngerii, 

Bucură-te, că pentru biserica lui Hristos jertfă te-ai adus, 

Bucură-te, că prin rugăciunile tale duhurile necurate ai izgonit, 

Bucură-te, că pe cei stăpâniţi de demoni ai tămăduit, 

Bucură-te, căci apă din pământ ai izvorât, 

Bucură-te, lauda cea prea iubită a călugărilor, 

Bucură-te, podoabă sfințită a meleagurilor Râmeţului, 

Bucură-te, Sfinte ierarhe Ghelasie, părintele nostru. 


Condacul 1 

Prea fericite părinte ierarhe Ghelasie, prinos de mulțumire îţi aducem noi nevre- 
dnicii, pentru folosinţele ce le dobândim de la tine neîncetat. Şi, ca unul care ne 
izbăveşti de tot necazul cu rugăciunile tale, primeşte de la noi cântare sfântă: 
Bucură-te, Sfinte ierarhe Ghelasie, părintele nostru. 


ŞI apoi se citeşte îndată: 


Rugăciune către Sfântul ierarh Ghelasie 


Către tine, Sfinte ierarhe Ghelasie, înălțându-ne gândurile, cu umilinţă şi cu căl- 
dură ne rugăm: caută din înălțimea plină de slavă a cerului şi te milostiveşte de 
suferinţele, durerile, patimile, necazurile, amărăciunile şi strâmtorările noastre. Şi 
roagă pe Stăpânul şi Dumnezeul nostru cel ceresc, să ne ierte păcatele pe care, cu 
ştiintă şi cu neştiintă, le săvârşim neîncetat, ca şi pentru puţina noastră dragoste 
faţă de EI şi de aproapele nostru, rugându-L să fie pururea milostiv şi iertător şi să 
îndepărteze de la noi toată suferinţa şi durerea. 


Fii povăţuitorul şi călăuzitorul nostru pe cărările cele necunoscute ale vieţii, pentru 
ca, urmând pilda credinţei şi a dragostei tale faţă de Hristos, să ne învrednicim de 
darurile Sale şi trecând din această viaţă să ne bucurăm împreună cu tine şi cu toţi 
cei bine plăcuţi din veac ai Domnului, de Împărăţia cea nesfârşită a cerurilor, ca 
acolo, înconjurați de cetele îngereşti, să aducem mărire, cinste şi închinăciune lui 
Dumnezeu celui în Treime închinat şi slăvit: Tatăl, Fiul şi Duhul Sfânt, acum şi 
pururea şi în vecii vecilor. Amin. 


Sfântul ierarh Ghelasie s-a nevoit în veacul al XIV-lea, mai întâi ca sihastru pe 
valea pârâului Râmeţ din Munţii Apuseni şi, apoi, ca egumen al Mănăstirii Râmeţ 
din judeţul Alba, având o viaţă duhovnicească îmbunătăţită şi învrednicindu-se 
încă din tinereţe cu darul facerii de minuni. Era originar din partea locului. 
Luând din tinereţe jugul lui Hristos, a deprins de la cei mai iscusiţi eremiţi 
meşteşugul luptei duhovniceşti. Apoi, curăţindu-şi mintea de cugetele cele rele şi 
învrednicindu-se de darul facerii de minuni, a coborât în obşte şi a ajuns vestit 
povăţuitor de suflete, întemeind o obşte de monahi aleşi. 


În tradiţia locului se spune despre cuviosul Ghelasie că avea doisprezece ucenici 
cu care împreună se ruga şi postea, săvârşind sfintele slujbe cu mare osârdie şi 
frică de Dumnezeu. În toată săptămâna, Cuviosul Ghelasie nu primea mâncare, 
îndestulindu-se numai cu Preacuratele Taine. Ziua mergea cu ucenicii la 
ascultare, iar noaptea făcea priveghere şi săvârşea Sfânta Liturghie. Numai 
sâmbăta şi Duminica mânca împreună cu călugării la trapeza mănăstiri. 


Acest cuvios Sihastru era, de asemenea, un mare părinte duhovnicesc al si- 
haştrilor din Munţii Râmeţ, precum şi al sătenilor din Ţara Moților. În posturi 
cerceta pe toţi sihaştrii ce se nevoiau în peşteri de piatră şi el însuşi se ostenea la 
rugăciune împreună cu dânşii. Apoi cobora în mănăstire, unde îl aşteptau 
credincioşii şi mocanii de prin munţi. La fericitul Ghelasie veneau şi mulţi bolnavi, 


mai ales cei stăpâniţi de duhuri rele, şi cu rugăciunile lui se vindecau, căci avea 
mare dar de la Dumnezeu. 


Odată, fiind cu ucenicii la adunat fân în poiana mănăstirii, numită Hopaţi şi 
fiind mare arşiţă, încât toţi sufereau de sete, Cuviosul Ghelasie a căzut la 
rugăciune şi îndată a aflat un izvor cu apă. Acest izvor de apă rece se vede până 
în zilele noastre şi se cheamă FEPER AZI OEI Mulţi săteni iau apă 
din el pentru sănătate şi binecuvântare. 


Odată, urcând Sfântul Ierarh Ghelasie în poiană cu asinul său la adunat fân, şi-a 
cunoscut dinainte sfârşitul. Deci, rugându-se mult, şi-a chemat ucenicii, 
poruncindu-le să trăiască în desăvârşita dragoste, să iubească Biserica şi să fugă de 
beţie, desfrâu şi de tot păcatul. Apoi, sărutându-i pe toţi, şi-a dat sufletul în mâinile 
lui Hristos. 


În tradiția mănăstirii se spune că, în ceasul când cobora asinul de pe munte cu 


trupul Sfântului Ghelasie au început clopotele de prin sate să sune singure. 
Apoi, fiind plâns de ucenici, a fost îngropat lângă zidul bisericii şi mulţi bolnavi 
se vindecau la mormântul lui. 


În anii din urmă, s-au descoperit în chip minunat, prin bunătatea şi milostivirea 
lui Dumnezeu, în jurul mănăstirii, bucăţi din sfintele sale moaşte, prin care se 
fac nenumărate minuni în rândul credincioşilor veniţi la mănăstire pentru 
rugăciune şi închinare. 


2 5 e 


Astfel, o femeie, pe numele ei Maria, din Negreşti-Oaş, după ce i s-a arătat în vis 
un porumbel care a îndemnat-o să meargă la Mănăstirea Râmeţ, să se roage şi să 
se atingă de moaştele Sfântului Ghelasie, a făcut precum i se poruncise în vis şi s-a 
vindecat de epilepsie. 


2 5 e 


Unei alte femei, din Albina - Timiş, i-a fost vindecată mâna bolnavă prin 
neîncetate rugăciuni şi lacrimi la moaştele Sfântului Ghelasie, iar un credincios 
căzut în rătăcire de la dreapta credinţă, din Cocora - Alba, şi care era paralizat, 
adus fiind într-un car cu boi, a aflat vindecare prin neincetatele sale rugăciuni şi 
ale părinţilor la Moaştele Sfântului Ghelasie, întorcându-se vindecat la casa sa 
trupeşte şi sufleteşte, asemenea paraliticului din Evanghelie. 


2 o e 


Ceea ce s-a transmis prin tradiția locului, de generaţii întregi, s-a adeverit în zilele 
noastre, când, în anul 1978, s-a descoperit în biserica mănăstirii o inscripţie de 
mare însemnătate pentru Biserica şi neamul românesc, mai ales din părțile 
Transilvaniei, şi care consemnează numele "Arhiepiscopului Ghelasie”, al 
zugravului "Mihul de la Crişul Alb”, precum şi anul 1337. Acest Arhiepiscop al 
Transilvaniei, primul atestat cu numele, este îmbunătăţitul Ghelasie pe care 
poporul, în evlavia sa, îl cinsteşte ca sfânt. 


Deci, fără îndoială, Sfântul Ghelasie a fost Arhiepiscop şi păstor sufletesc al 
credincioşilor din centrul Transilvaniei şi din Munţii Apuseni în secolele XIV- 
XV, retrăgându-se la bătrâneţe în mănăstirea de metanie, Râmeţ. 


Iar vieţuitorii sfintei mănăstiri îi cinstesc cu venerație părți din sfintele moaşte, 
ştiind că, prin rugăciuni neîncetate la Bunul Dumnezeu, acestea au darul vindecării 


de boli şi suferinţe. 


Cu ale cărui sfinte rugăciuni, Doamne, lisuse Hristoase, Fiul lui Dumnezeu, 
miluieşte-ne şi ne mântuieşte pe noi. Amin. 


(Proloage - Sfântul ierarh Ghelasie de la Râmeţ 30 iunie (13 iulie)) 


Bucură-te, Sfinte ierarhe Ghelasie! 


